Har haft Telenor før til bredbånd, og var egentlig godt tilfreds med det, altså lige indtil der skulle foretages flytning/opsigelser! Så begyndte marridtet!

Jeg er flyttet fra kæresten, hvilket betød hun skulle overtage bredbånd og mobilt bredbånd. Efter 1½ måned lykkedes det endelig at få det overdraget. Troede jeg. For de havde ikke overdraget det mobile bredbånd, hvilket jeg så har betalt i 2 måneder (pbs), og er blevet lovet de ville ringe, men er stadig ikke ringet op så det kan lukkes!  

I samme forbindelse, altså flytning, ville jeg købe en ny telefon. Endnu engang gik der ged i alt. Jeg ringede til deres kundeservice om det var et problem at jeg ikke havde skiftet folkeregisteradresse endnu, da det ikke var gået i orden. Det burde ikke være et problem. Bare bestil på nettet og så ville den følge min postadresse. Niks! Ikke så nemt. Den blev sendt tilbage. Så jeg ringer en fredag til kundeservice, som så siger det ikke var et problem, da ordren så ville blive anuleret, så det skulle jeg ikke tænke på.

Torsdag viser det sig så min ordre IKKE var anuleret. De havde overflyttet mit nummer, men da jeg ikke har noget nyt simkort virker min telefon ikke. Med halvsyge børn i dagplejen, kunne det være rart med en telefon der virker, så hun kunne få fat i mig. Så må ringe til kundeservice, som ikke kan hjælpe mig. Jeg havde valgene imellem at lade mit nummer gå tilbage til CBB (en uge uden telefon), få tilsendt et nyt simkort (2-5 dage uden telefon), eller tage til en telenor butik, som ikke liiige ligger i nærheden. Problemet var bare jeg endnu ikke havde fået mit pas med mig, så havde intet billede id, som jeg så skulle skaffe hos en ekskone først. Men efter 4 timer lykkedes det mig da at få fat i et simkort så jeg i det mindste kunne bruge min telefon.

Samme dag ringede jeg igen for at høre hvordan med min nye telefon, for ordren var tydeligvis ikke anuleret. Desværre kunne personen ikke hjælpe mig, men ville ringe tilbage. Det skete bare ikke.

Dagen efter måtte jeg så ringe igen. Stadig ikke meget hjælp, for de vidste ikke hvordan og hvorledes de skulle anulerer ordren, for der er ikke direkte kontakt imellem kundeservice og webshoppen, selvom det er webshoppens kundeservice man ringer til! Fik dog lovning om der blev ringet igen. Det gjorde der ikke.

Efter ialt ca 10 dage lykkedes det så endelig en medarbejder at få annuleret aftalen, så jeg kunne tage til en butik og få en mobil. hvilket jeg så gjorde dagen efter.

DEt kostede mig ialt over 600 kr at Telenor har rod i deres aftaler/kundeservice. Jeg kan stadig ikke få oplyst om det mobile bredbånd ER opsagt eller ej og får stadig mails om jeg ikke er glemt. Ja god morgen. 

Med mindre Telenor gør noget aktivt for at forbedre deres service, så skifter jeg 100% sikkert alt væk fra dem om 6 måneder til nogen der gider lytte til deres kunder og rent faktisk gider ringe tilbage.

Update 26 dec.

Har fået talt med kundeservice (igen igen) og denne gang skete der en del. De ting der skulle lukkes er blevet lukket og de penge de skyldte er nu krediteret (skulle de ihvertfald være), så nu er penge delen ude af verdenen forhåbentligt, mangler bare en eller anden afslutning på den elendige kundeservice som førte til alt det bøvl her.

Service er fin nok og de har fået en ekstra stjerne for at de i det mindste har rettet tingene. Der er stadig en stjerne at hente hvis jeg får bedre forklaring på hvad der er sket.


-------

Minsag@telenor.dk

Glem det. ingen forklaring, ingen undskyldning. Uforskammet opførsel. Glad for jeg er sluppet for det #"¤"¤# ;) Er tilbage i CBB deres datterselskab som gør mig glad :D